62018CO0645_INF
Rješenje Suda (šesto vijeće) od 19. prosinca 2019. – Bezirkshauptmannschaft Hartberg-Fürstenfeld
(predmet C-645/18) (
1
)
„Zahtjev za prethodnu odluku – Članak 99. Poslovnika Suda – Slobodno pružanje usluga – Upućivanje radnika – Članak 56. UFEU-a – Direktiva 2014/67/EU – Članci 9. i 20. – Prijava radnika – Čuvanje isprava o plaći – Sankcije – Proporcionalnost – Novčane kazne s unaprijed određenim najnižim iznosom – Kumuliranje – Nepostojanje najvišeg iznosa – Sudski troškovi”
Slobodno pružanje usluga – Upućivanje radnika u okviru pružanja usluga –Direktiva 2014/67 – Administrativni zahtjevi i mjere kontrole – Obveze u području radnog prava koje se odnose na prijavu radnika i čuvanje isprava o plaći – Sankcije u slučaju nepoštovanja – Izricanje novčanih kazni unaprijed određenog iznosa – Kumulacija novčanih kazni – Nepostojanje najvišeg iznosa – Sudski troškovi u visini od 20% od iznosa novčane kazne u slučaju odbijanja žalbe podnesene protiv te kazne – Nedopuštenost – Opravdanje – Nepostojanje – Povreda načela proporcionalnosti
(Direktiva Europskog Parlamenta i Vijeća 2014/67)
(t. 21., 28., 29., 32.-41., 43. i izreka)
Izreka
Članak 20. Direktive 2014/67/EU Europskog parlamenta i Vijeća od 15. svibnja 2014. o provedbi Direktive 96/71/EZ o upućivanju radnika u okviru pružanja usluga i izmjeni Uredbe (EU) br. 1024/2012 o administrativnoj suradnji putem Informacijskog sustava unutarnjeg tržišta („Uredba IMI”) treba tumačiti na način da mu se protivi nacionalni propis koji u slučaju nepoštovanja obveza u području radnog prava koje se odnose na prijavu radnika i čuvanje isprava o plaći, propisuje izricanje visokih novčanih kazni:
–
koje ne mogu biti niže od unaprijed određenog iznosa;
–
koje se određuju kumulativno za svakog dotičnog radnika i bez ograničenja najvišeg iznosa; i
–
kojima se dodaje doprinos za troškove postupka u visini od 20 % od njihova iznosa u slučaju odbijanja žalbe podnesene protiv odluke kojima su kazne izrečene.
(
1
)	SL C 122, 1. 4. 2019.